HADIS SANGAT DAIF DALAM FADA'IL AMAL: PERSPEKTIF DAN PRAKTIS ULAMA HADIS Oleh: Mohd. Khafidz bin Soroni Akademi Islam KUIS Abstrak Ulama hadis telah menggariskan beberapa kaedah tertentu dalam soal penerimaan hadis daif. Khusus dalam bab fada'il amal, kaedah penerimaan hadis daif yang digariskan merupakan kaedah yang diterima secara meluas di kalangan para ulama. Hadis daif secara umum, terbahagi kepada dua jenis iaitu; hadis daif yang ringan kedaifannya (da‘if) dan juga hadis sangat daif yang berat kedaifannya (da‘if jiddan). Hadis daif yang ringan adalah jenis yang dimaksudkan dalam kaedah penerimaan hadis daif dalam fada'il amal tersebut. Adapun hadis yang sangat daif, kebiasaannya ia bukan yang dimaksudkan dalam kaedah berkenaan. Bagaimanapun, berdasarkan penelitian penulis mendapati sebahagian para ulama secara praktisnya masih memberi ruang dan kelonggaran terhadap hadis yang sangat daif ini. Persoalannya, apakah hal ini menurut pandangan mereka berbentuk mutlak? Apakah ada syarat- syarat tertentu yang mereka tetapkan? Bolehkah ijtihad mereka ini akan ini diterima atau ditolak? Artikel mengupas sisi pandangan ini secara kualitatif melalui metode kajian deskriptif dan komparatif. Mukadimah Disiplin ilmu hadis merupakan disiplin ilmu yang mesti dipelajari oleh setiap orang yang ingin mendalami bidang hadis. Disiplin ilmu ini disebut sebagai ilmu Mustalah al-Hadith atau ‘Ulum al-Hadith. Melaluinya dapat dibezakan antara hadis yang sahih, hasan, daif, daif jiddan dan mawdu‘. Seluruh ulama bersepakat bahawa hadis mawdu‘ tidak boleh diamalkan dan juga tidak boleh diriwayatkan kecuali untuk menerangkan kepalsuannya. Kata Imam Muslim dalam mukadimah Sahihnya: "Ketahuilah bahawa yang wajib ke atas setiap orang ialah mengetahui perbezaan antara riwayat-riwayat yang sahih dan riwayat- riwayat yang ‘sakit', serta perawi-perawi yang thiqah daripada perawi-perawi yang dituduh. Ia tidak meriwayatkan melainkan hadis yang diketahui sahih sumber-sumbernya dan elok perawi-perawinya serta meninggalkan riwayat daripada orang-orang yang dituduh dan orang-orang yang keras degil daripada kalangan ahli bidaah". Para ulama amat berhati-hati dalam menilai sebuah hadis, sama ada menilainya sahih, hasan, daif, daif jiddan atau palsu. Ia bukan perkara ringan kerana penilaian terhadap suatu hadis amat besar pengaruhnya dalam menentukan amalan dalam masyarakat Islam. 1
Kata Imam al-Tirmizi: "Aku pernah bertanya kepada Abu Muhammad ‘Abdullah bin ‘Abd al-Rahman (al-Darimi) tentang hadis Nabi SAW: ، بﺬﻛ ﻪﻧأ ىﺮﻳ ﻮﻫو ﺎﺜﻳﺪﺣ ﲏﻋ ثﺪﺣ ﻦﻣ " ً Terjemahan: "Barangsiapa yang memberitakan daripadaku suatu hadis, sedangkan dia melihat (mengetahui) ianya adalah dusta/bohong, maka dia adalah salah seorang daripada para pendusta/pembohong" (HR Muslim dan lain-lain daripada Samurah bin Jundab RA dan al-Mughirah bin Syu'bah RA). Aku bertanya kepadanya: "Sesiapa yang meriwayatkan suatu hadis, sedangkan dia tahu bahawa sanadnya salah, apakah tuan khuatir dia akan termasuk dalam ancaman hadis Nabi SAW ini? Atau apabila orang- orang meriwayatkan suatu hadis mursal, lalu ada setengah mereka menyambungkan sanadnya atau menukar-nukar sanadnya, dia akan termasuk dalam ancaman hadis tersebut?" Jawab beliau: "Tidak, akan tetapi makna hadis ini ialah apabila seseorang itu meriwayatkan sesuatu hadis, sedangkan tidak diketahui bagi hadis tersebut ada asalnya daripada Nabi SAW, lalu ia tetap meriwayatkannya. Maka, aku takut dia akan termasuk dalam ancaman hadis berkenaan". (al-Tirmizi: 4/334) " ﲔﺑذﺎﻜﻟا ﺪﺣأ ﻮﻬﻓ Mengkaji sahsiah para perawi merupakan asas penilaian bagi menentukan status hadis. Pada masa dahulu, kajian sanad dari aspek sahsiah rijal dan al-jarh wa al-taadil ini dilakukan oleh ulama hadis melalui rekod-rekod yang begitu hampir jarak masanya dan pengalaman secara langsung. Namun, pada masa kini kajian sanad hanya merujuk kepada kitab-kitab rijal yang amat banyak seperti kitab al-Tarikh al-Kabir oleh al-Bukhari, al- Kamil oleh Ibn ‘Adi, Tahzib al-Kamal oleh al-Mizzi, Tahzib al-Tahzib dan Lisan al- Mizan oleh Ibn Hajar, dan sebagainya. Maka, berkemungkinan penilaian hadis yang terhasil adalah jauh berbeza dan tidak sama pada hakikatnya. Definisi Hadis Daif Hadis daif ialah setiap hadis yang tidak terhimpun padanya sifat-sifat hadis sahih mahu pun sifat-sifat hadis hasan (Ibn al-Solah, 1986: 41). Hadis daif ini tidak memiliki syarat- syarat lengkap kerana hilang daripadanya satu syarat daripada syarat-syarat hadis sahih atau hasan, iaitu bersambung sanad, perawinya adil, perawinya dhabit (hafaz atau menjaga dengan baik), tidak syaz (ganjil) dan juga tidak ber‘illah (cacat). Hukum Beramal Dan Berhujah Dengan Hadis Daif Menurut al-Hafiz al-Sakhawi (w. 902H) dalam kitabnya al-Qawl al-Badi‘ ada tiga pendapat ulama tentang hadis daif, iaitu: i. Pendapat pertama: Tidak boleh beramal dengannya secara mutlak (sama ada pada hukum-hakam atau fadha'il amal). Al-Hafiz al-Sakhawi menyebut ini adalah pendapat Ibnu al-‘Arabi al- Maliki (al-Sakhawi 1994: 363). Meskipun nukilan beliau ini dikritik dari sudut kesahannya. ii. Pendapat kedua: 2
Boleh beramal dengannya secara mutlak (sama ada pada hukum-hakam atau fadha'il amal), apabila tidak ada dalam sesuatu bab itu hadis yang selainnya. (al-Sakhawi 1994: 365) iii. Pendapat ketiga: Pendapat yang dipegang oleh jumhur ulama, boleh beramal dengannya dalam fada'il amal, tidak termasuk hukum-hakam, dengan syarat-syaratnya yang tertentu. (al-Sakhawi 1994: 365) Membezakan Hadis Ahkam dan Hadis Fada'il Berdasarkan pendapat ketiga, ramai ulama hadis dan lain-lain menyatakan bahawa harus meriwayatkan hadis daif tanpa perlu menjelaskan kedaifannya dengan dua syarat, iaitu: 1- Ia tidak berkaitan dengan akidah, seperti sifat-sifat Allah Taala. 2- Ia tidak berkaitan dengan hukum-hakam syarak yang berkait dengan halal dan haram. Maka, harus menggunakan hadis daif seperti mengenai kisah-kisah, fada'il amal (kelebihan-kelebihan), ceramah, syarahan, al-targhib wa al-tarhib dan seumpamanya. (al-Suyuti, 1993: 196) Menurut al-Khatib al-Baghdadi, telah warid (dicatatkan) daripada lebih seorang daripada para Salaf bahawa tidak harus membawa hadis-hadis berkaitan penghalalan dan pengharaman melainkan daripada orang yang bebas daripada tuduhan, lagi jauh daripada prasangka. Adapun hadis-hadis targhib, mawa‘iz dan seumpamanya, maka adalah harus menulisnya daripada semua para masyayikh". (al-Khatib al-Baghdadi, ) Kata Sufyan al-Thawri: "Janganlah kamu ambil ilmu ini mengenai perihal halal dan haram melainkan daripada tokoh-tokoh yang masyhur dengan ilmu, yang mengetahui perihal pertambahan dan pengurangan. Maka, tiada mengapa dengan apa yang selain itu daripada para masyayikh". (al-Khatib al-Baghdadi, 134). Sufyan al-Thawri pernah berkata: "Waspadalah dengan al-Kalbi". Lalu ada yang bertanya kepada beliau: "Tapi tuan ada meriwayatkan daripadanya". Jawabnya: "Aku tahu yang benarnya daripada yang dustanya". (al-Majruhin oleh Ibn Hibban) Kata Sufyan bin ‘Uyaynah: "Janganlah kamu dengar daripada Baqiyah apa yang berkaitan tentang sunnah (syariat) dan dengarlah daripadanya apa yang berkaitan tentang perihal pahala dan selainnya". (al-Khatib al-Baghdadi, 134) Kata Ahmad bin Hanbal : "Apabila kami riwayatkan daripada Rasulullah SAW mengenai halal, haram, sunan dan ahkam, kami akan ketatkan pada sanad-sanadnya dan apabila kami riwayatkan daripada baginda SAW mengenai fada'il amal serta apa yang tidak menetapkan hukum mahu pun mengangkatnya, kami akan melonggarkan pada sanad- sanadnya". (al-Khatib al-Baghdadi, 134) Kata Abu Zakariyya Yahya al-‘Anbari, seorang tokoh mufasir muhaddith yang thiqah: "Sesuatu khabar apabila diriwayatkan tanpa mengharamkan yang halal mahupun 3
menghalalkan yang haram serta tidak menetapkan hukum, dan ianya mengenai targhib, tarhib, tasydid atau tarkhis, wajiblah mempermudahkannya dan melonggarkan syarat pada perawi-perawinya". (al-Khatib al-Baghdadi, 134) Kata al-Hafiz Ibn ‘Abd al-Bar: "Hadis-hadis fada'il itu, kita tidak memerlukan padanya kepada orang (perawi) yang boleh dijadikan hujah dengannya". (al-Sakhawi, 1403: 288) Syarat-syarat beramal dengan hadis daif Manakala syarat-syarat beramal dengan hadis daif sebagaimana yang dinyatakan oleh al- Hafiz al-Sakhawi (w. 902H) dalam kitabnya al-Qawl al-Badi‘: "Aku telah mendengar daripada guru kami (al-Hafiz Ibnu Hajar al-‘Asqalani) berulang kali memberitahu serta menuliskannya kepadaku dengan tangannya bahawa syarat-syarat beramal dengan hadith daif itu ada tiga: 1. Pertama, syarat yang disepakati oleh ulama, bahawa kedaifannya itu tidak berat. Maka, terkeluarlah hadis perawi yang bersendirian dari kalangan perawi pendusta atau yang dituduh berdusta dan juga perawi yang teruk kesilapannya. 2. Kedua, ianya termasuk di bawah asal yang am/umum (dalam syarak daripada al- Quran atau hadis). Maka, terkeluarlah apa yang direka-reka, di mana ia sama sekali tidak mempunyai asal pada asalnya. 3. Ketiga, tidak mengiktikadkan ketika beramal dengannya ia sabit (datang daripada Nabi SAW) supaya tidak menyandarkan kepada Nabi SAW apa yang tidak baginda katakan". Kata al-Hafiz Ibnu Hajar (w. 852H) lagi: "Dua syarat yang akhir itu adalah daripada Ibn ‘Abd al-Salam dan sahabatnya Ibn Daqiq al-‘Ied, manakala yang pertama al-‘Ala'i telah menukilkan ittifaq (kesepakatan ulama) ke atasnya." (al-Sakhawi 1994: 363-364) (al- Suyuti, 1993: 197) Huraian ini menggambarkan bahawa sebelum zaman Ibn ‘Abd al-Salam (w. 660H) dan Ibn Daqiq al-‘Ied (w. 702H), tiga syarat ini belum diketengahkan dan belum masyhur. Ahli hadis sebelumnya hanya membezakan antara hadis ahkam dan hadis fadha'il sahaja, di mana mereka mengetatkan syarat untuk hadis ahkam dan melonggarkan syarat untuk hadis fadha'il. Menurut al-Suyuti dalam kitab Tadrib ar-Rawi: "Ibn al-Solah (w. 643H) dan al-Nawawi (w. 676H) tidak menyebutkan di sini dan di dalam semua kitab-kitabnya terhadap apa yang disebutkan kecuali syarat ini, iaitu ianya di dalam bab fada'il dan yang seumpamanya". (al-Suyuti, 1993: 196) Jelas bahawa tiga syarat untuk beramal dengan hadis daif dalam fada'il di atas adalah berdasarkan istiqra' (kajian induksi) terhadap amalan para ulama hadis terdahulu. Maka secara zahirnya, ketiga-tiga syarat tersebut bukanlah ijmak (ittifaq) ulama yang terdahulu kecuali syarat pertama - sepertimana nukilan daripada al-‘Ala'i (w. 761H) - yang tidak boleh menerima riwayat yang sangat daif. Ini bermakna hadis yang sangat daif tidak 4
dapat digunakan dalam fada'il amal, al-targhib wa al-tarhib dan seumpamanya. Namun, apakah hal ini memang berbentuk mutlak? Hadis Sangat Daif Hadis sangat daif ialah hadis yang pada sanadnya terdapat perawi yang dijarh atau dikritik secara berat, seperti sering melakukan kesilapan, kelalaian yang teruk, ingatan yang sangat lemah dan seumpamanya. Meskipun disebut sebelum ini hadis yang sangat daif ini tidak boleh digunakan baik dalam ahkam mahu pun fada'il amal, al-targhib wa al-tarhib dan seumpamanya. Namun, beberapa kenyataan ulama ada menyatakan bahawa hadis daif boleh digunakan untuk fada'il amal dan seumpamanya selagi ia bukan hadis palsu. Pengecualian 'bukan palsu' ini seperti menggambarkan hadis yang sangat daif juga berada pada kedudukan yang sama dengan hadis daif. Ahli hadis tidak menilai sesebuah hadis palsu kecuali selepas mengkajinya dari berbagai aspek. Bahkan, al-Hafiz al-Sakhawi menerangkan bahawa status seorang perawi meskipun dicap pendusta, bukan satu-satunya aspek yang menentukan sesebuah hadis mawdu‘ atau tidak. Beliau menyebut dalam Fath al-Mughith: "Ini di samping semata- mata tafarrud seorang pendusta, bahkan seorang pemalsu hadis, walaupun selepas sehabis-habis sempurna dalam membuat kajian daripada seorang hafiz yang luas ilmunya dan sempurna penelitiannya, masih tidak memestikan hal tersebut (dihukum sebagai mawdu‘). Bahkan, tidak boleh tidak perlu ada bersamanya sokongan sesuatu yang lain, sebagaimana yang akan dijelaskan." (al-Sakhawi, 1403: 1/255) Sebagaimana harus seorang perawi thiqah itu tersilap, lupa atau keliru, maka harus juga seorang perawi pendusta itu berlaku jujur atau seorang yang banyak silap itu menepati yang benar. (al-Suyuti, 1993: 39-40) Malah berdasarkan amalan ulama fiqh, didapati ada hadis hukum yang diamalkan mengandungi perawi yang sangat lemah. Memang ramai yang masih keliru apabila membincangkan kaedah-kaedah hadis ketika bertembung antara praktis ahli hadis dan praktis ahli fiqh. Terdapat beberapa persoalan yang perlu kita amati; Apakah kaedah umum dapat dipraktikkan kepada semua masalah khusus? Apakah masalah-masalah khusus dapat membina kaedah umum? Apakah boleh diambil kira zan ulama terhadap matan hadis dan sejauhmana tahap jarh kepada perawi? Pembahagian Hadis Sangat Daif Al-Hafiz Ibn al-Jawzi dalam kitab al-Mawdu‘at telah membahagikan hadis kepada enam jenis, iaitu: 1. Hadis yang disepakati oleh al-Bukhari dan Muslim. 2. Hadis yang diriwayatkan oleh al-Bukhari atau Muslim secara berasingan. 3. Hadis yang sahih sanadnya menurut syarat al-Bukhari atau Muslim. 4. Hadis yang ada sedikit kedaifan, namun masih diterima, iaitu hadis hasan. 5
5. Hadis yang sangat daif dan amat goyah. Jenis ini berbeza-beza peringkatnya di sisi ulama; sebahagian mereka mendekatkannya dengan hadis-hadis hasan dan menyangka ianya tidaklah besar goyahnya, dan sebahagian mereka pula melihat kuat goyahnya, lalu disertakan dengan hadis-hadis mawdu‘. 6. Hadis mawdu‘ yang sudah pasti ianya mustahil dan dusta. Berdasarkan jenis kelima di atas, Syeikh Habib Ahmad al-Kiranawi dalam Qawa‘id fi ‘Ilm al-Hadith menyatakan bahawa hadis yang sangat daif ini terbahagi kepada dua, iaitu: 1. Hadis yang disepakati ianya sangat daif. Jenis ini tidak boleh dibuat hujah sama sekali. 2. Hadis yang diperselisihkan tahap sangat daifnya. Jenis ini kemungkinan masih diguna untuk dibuat hujah. (al-Kiranawi 1990: 53) Pembahagian hadis sangat daif kepada dua jenis ini juga mungkin dapat diambil daripada kata-kata al-Hafiz al-Zahabi dalam kitab al-Muqizah: "Mawdu‘ ialah hadis yang matannya bertentangan dengan kaedah-kaedah syarak dan perawinya pula pendusta, seperti kitab al-Arba‘in al-Wad‘aniyyah dan nuskhah ‘Ali al-Ridha yang didustakan ke atasnya. Ia ada beberapa peringkat: i. ii. iii. Antaranya: hadis yang disepakati bahawa ianya dusta, dan ia diketahui dengan pengakuan pembuatnya, dengan mengenal pasti tanda dusta daripadanya, dan sebagainya. Antaranya lagi: hadis yang kebanyakan ulama mengatakannya mawdu‘, manakala sebahagian ulama yang lain pula mengatakannya sebagai hadis yang gugur dibuang tidak berani untuk menamakannya sebagai mawdu‘. Antaranya lagi: hadis yang jumhur mengatakannya sebagai lemah dan gugur, manakala sebahagian yang lain pula mengatakannya sebagai dusta." (al- Zahabi 2000: 36) [saqit matruh]. Namun, kami Berdasarkan pandangan-pandangan di atas, maka jenis hadis sangat daif yang disepakati dan tidak mempunyai dalil-dalil sokongan memang tiada ruang untuk ia diguna pakai dan wajar ditinggalkan. Manakala jenis hadis sangat daif yang diperselisihkan antara daif dan sangat daif, serta mempunyai dalil-dalil sokongan, kemungkinan masih ada ruang untuk diguna pakai. Justeru, perlu dilihat dan diteliti kesemua aspek untuk membuat penentuan daripada jenis mana sesuatu hadis tersebut. Jika ulama akan meninggalkan riwayat perawi yang disepakati ditinggalkan ﮫﻛﺮﺗ ﻰﻠﻋ ﻊﻤﺠﻣ. Bagaimana pula dengan riwayat perawi yang tidak disepakati ditinggalkan ﮫﻛﺮﺗ ﻰﻠﻋ ﻊﻤﺠﻣ ? ﻻ Penulis berpendapat, kebanyakan hadis yang dikatakan sangat daif yang diguna pakai dalam fada'il amal itu sebenarnya adalah hadis yang diperselisihkan ulama antara daif dan sangat daif. Ini disebabkan sanadnya ada perawi yang tidak disepakati untuk ditinggalkan oleh ahli hadis, walaupun mendapat jarh syadid oleh sesetengah ahli hadis, atau kerana terdapat dalil-dalil atau riwayat-riwayat sokongan lain yang barangkali menguatkannya. Hadis seumpama ini masih dapat diterima oleh sebahagian ulama. Barangkali ia juga termasuk maksud harus beramal dengan hadis daif dalam ahkam menurut sebahagian 6
ulama. Dalam erti kata lain, pernyataan ‘tidak boleh menggunakan hadis yang sangat daif' tidak diterima secara mutlak oleh sebahagian ulama kerana wujudnya faktor-faktor tertentu seperti khilaf pada perawi, wujud nas-nas sokongan dan status hadis yang berbeza antara para ulama. Meskipun sebahagian ulama hadis yang lain tidak menerima pandangan ini. Namun, secara zahirnya, berdasarkan kepada praktis ulama seperti al-Hafiz al-Bayhaqi, al-Hafiz Ibn as-Solah, al-Hafiz al-Munziri, al-Hafiz al-‘Iraqi, al-Hafiz al-Haithami, al-Hafiz Ibn Nasiriddin ad-Dimasyqi, al-Hafiz al-Sakhawi, al-Hafiz al-Suyuti, al-Hafiz Ibn ‘Arraq, Imam Ibn Hajar al-Haitami, Syeikh Muhammad Zakariyya al-Kandahlawi pengarang Fada'il Amal dan lain-lain menunjukkan bahawa hadis yang sangat daif masih ada ruang untuk diguna pakai dalam bab fada'il amal atau al-targhib wa al-tarhib. Tahap Kebolehpercayaan Hadis yang sangat daif ini adalah hadis yang kemungkinan tidak wujud sekiranya tiada sebarang sokongan kerana tahap kebolehpercayaan perawinya amat rendah. Namun, masih tidak dapat disebut ia sebagai hadis rekaan atau mawdu' kerana perawinya bukan pendusta atau dicap pendusta. Walaupun tahap kebolehpercayaan kepada perawi amat rendah, namun ahli hadis yang berkepakaran tinggi mempunyai zauq seni hadis yang membolehkan mereka menentukan sama ada hadis tersebut ada asalnya ataupun tidak. Ini bergantung kepada dalil-dalil atau riwayat-riwayat sokongan. Maksud ‘ada asalnya' ialah makna yang dikongsi sama isi kandungnya oleh hadis-hadis atau dalil-dalil sokongan yang lain. Bagaimanapun, dalam mengukur hal inilah berlakunya perselisihan di kalangan ulama hadis tentang status sesuatu hadis. Misalnya, hadis: "Sesiapa yang menghafal 40 hadis akan dibangkitkan pada hari kiamat sebagai faqih". Hadis ini mempunyai pelbagai jalan riwayat antara daif dan sangat daif. Maka, ini dapat menunjukkan bahawa hadis tersebut ada asalnya kerana jalan-jalan riwayatnya yang amat banyak. Namun, agak hairan kerana tiada ulama terdahulu yang menghukumkannya boleh meningkat kepada status hasan. HADIS SANGAT DAIF MENURUT PRAKTIS ULAMA 1. Imam al-Syafi‘i RA Kata Imam as-Suyuti (w. 911H) dalam as-Syafi al-‘Ie ‘ala Musnad al-Syafi‘i: "Musnad al-Syafi‘i yang mengandungi hadis-hadis marfu‘ yang bersifat musnad, mursal, munqati‘ dan mu‘dhal merangkumi kira-kira 1,170 buah hadis, termasuk yang berulang-ulang. Bilangannya tanpa termasuk yang berulang-ulang ialah 820 hadis, yang bersifat musnad 700 hadis dan bakinya 120 hadis adalah mursal, munqati‘ dan mu‘dhal. Ianya di sisi beliau adalah hujah kerana mempunyai nas-nas sokongan sebagaimana yang telah disebutkan dahulu dan dinaskan oleh beliau di dalam kitab al-Risalah". 7
Imam al-Syafi‘i banyak meriwayatkan hadis daripada Ibrahim bin Abi Yahya al-Aslami yang dikatakan sangat daif. Kata Ibn ‘Abd al-Barr dalam al-Tamhid: "Semua sepakat dalam mentajrihkan Ibn Abi Yahya kecuali al-Syafi‘i". Menurut Ibn al-Wazir dalam al- Rawd al-Basim: "Adapun ijmak pada mentajrihkannya, tidaklah dapat diterima kerana terdapat empat ulama huffaz besar yang bersepakat dengan al-Syafi‘i dalam menthiqahkannya, iaitu Ibn Juraij, Hamdan bin Muhammad al-Asbahani, Ibn ‘Adi dan Ibn ‘Uqdah. Kata al-Zahabi dalam al-Tazkirah: Ibn Abi Yahya bukanlah termasuk dalam kalangan orang yang memalsukan hadis". (al-Rawd al-Basim - Ibn al-Wazir) 2. Imam Ahmad bin Hanbal Kata Imam Ahmad (w. 240H): "Sesungguhnya kitab Musnad ini telah aku himpun dan aku pilih daripada lebih 750,000 hadis. Maka, apa yang diperselisihkan oleh orang Islam daripada hadis Rasulullah SAW, maka rujukkanlah kepadanya. Sekiranya ia ada di dalamnya, jika tidak, maka ia bukanlah hujah" (Abu Musa al-Madini, 1410: 13). Menurut penilaian Syeikh Syu‘aib al-Arna'ut terhadap hadis-hadis Musnad Ahmad terdapat lebih kurang 3,033 hadis bersanad daif, termasuk 172 hadis bersanad daif jiddan serta 2 hadis mawdu‘. (Statistik berdasarkan perisian al-Syamilah) Al-Hafiz telah mengarang kitab al-Qawl al-Musaddad khusus mempertahankan sekitar 24 buah hadis yang dikatakan mawdu‘ yang terdapat di dalam Musnad Imam Ahmad. Al-Hafiz al-Suyuti telah menambah lagi bilangannya menjadikan jumlahnya lebih daripada 120 buah hadis yang dipertahankan sebagai tidak mawdu‘. (al- Suyuti, 1993: 184) Ibn Hajar Menurut Ibn al-Wazir dalam al-Rawd al-Basim, Imam Ahmad meriwayatkan hadis-hadis tersebut di dalam Musnad adalah kerana ihtiyat (berhati-hati), tanpa jahil tentang kedaifan hadis tersebut mahupun kadar kedaifannya, tentang sebab diharamkan untuk menerima hadis secara ijmak serta hadis yang ada khilaf padanya. (al-Rawd al-Basim - Ibn al-Wazir) 3. Imam al-Tirmizi Kata Imam al-Tirmizi tentang kitab Sunannya: "Semua hadis yang ada di dalam kitab ini adalah diamalkan. Ianya telah diambil oleh sebahagian ahli ilmu kecuali dua buah hadis; iaitu hadis Ibn ‘Abbas RA: Sesungguhnya Nabi SAW menjamakkan antara Zohor dan Asar di Madinah serta antara Maghrib dan Isyak tanpa sebarang sebab ketakutan, perjalanan jauh atau hujan. Dan hadis Nabi SAW baginda bersabda: "Apabila ia minum arak, maka sebatlah ia. Sekiranya ia kembali semula pada kali keempat, maka bunuhlah ia". (al-Tirmizi 2005: 29) Menurut penilaian Syeikh al-Albani dalam Da‘if Sunan al-Tirmizi terdapat lebih kurang 33 hadis daif jiddan dan 16 hadis mawdu‘ (statistik berdasarkan perisian al-Syamilah). Meskipun penilaian ini menjadi perbahasan, namun sekurang-kurangnya membuktikan bahawa kesemua hadis dalam Sunan al-Tirmizi, termasuk yang dikatakan daif jiddan dan 8
mawdu‘ ini adalah hadis yang diguna pakai oleh para ulama di zaman salaf kecuali dua buah hadis yang telah disebutkan itu. 4. Imam Abu Dawud Imam Abu Dawud menyebut dalam risalahnya kepada Ahli Makkah: "Tiada di dalam kitab al-Sunan yang aku susun ini riwayat daripada perawi yang ditinggalkan hadisnya (ﺚﯾﺪﺤﻟا كوﺮﺘﻣ) sedikit pun. Sekiranya ada di dalamnya hadis yang munkar, aku terangkan bahawa ianya munkar dan tiada yang seumpamanya dalam bab tersebut selain darinya". (Abu Dawud 1997: 33) Pernyataan Imam Abu Dawud ini agak musykil kerana masih terdapat di dalam Sunannya perawi-perawi yang dikatakan: (ﺚﯾﺪﺤﻟا كوﺮﺘﻣ) ditinggalkan hadisnya, seperti 'Amru bin Waqid, Abu Janab al-Kalbi, Sulayman bin Arqam, Ishaq ibn Abi Farwah dan lain-lain. Bagaimanapun, berdasarkan ulasan al-Hafiz Ibn Rajab dan al-Hafiz Ibn Tahir al-Maqdisi bahawa yang dimaksudkan oleh Abu Dawud ialah perawi yang disepakati ditinggalkan hadisnya (ﮫﻛﺮﺗ ﻰﻠﻋ ﻊﻤﺠﻤﻟا كوﺮﺘﻤﻟا), bukannya semua perawi yang dikatakan orang sebagai matruk (ditinggalkan). (Abu Dawud 1997: 33) Menurut penilaian Syeikh Syu'aib al-Arna'ut terhadap hadis-hadis Sunan Abu Dawud terdapat lebih kurang 11 hadis bersanad daif jiddan. Manakala menurut penilaian Syeikh al-Albani pula terdapat lebih kurang 30 hadis munkar, 7 hadis daif jiddan dan 2 hadis mawdu‘ (statistik berdasarkan perisian al-Syamilah). Meskipun penilaian ini juga menjadi perbahasan, namun ia membuktikan bahawa hadis-hadis Sunan Abu Dawud, termasuk yang dikatakan munkar, daif jiddan dan mawdu‘ adalah hadis-hadis yang masyhur pada zaman salaf dahulu. Kata Imam Abu Dawud: "Hadis-hadis yang aku masukkan di dalam kitab al-Sunan ini kebanyakannya adalah masyhur". (Abu Dawud 1997: 47) 5. Imam al-Bayhaqi Kata al-Bayhaqi di awal Dala'il al-Nubuwwah tentang metode penyusunannya: "... adalah menurut apa yang aku syaratkan dalam karangan-karanganku, iaitu memilih cukup dengan hadis sahih daripada hadis daif, dan memadai dengan hadis ma‘ruf daripada hadis gharib, kecuali pada perkara yang tidak nampak jelas maksudnya daripada hadis sahih atau pun hadis ma‘ruf itu tanpanya, maka barulah aku mencatatkannya...". Metode al-Bayhaqi sebenarnya lebih longgar daripada syarat yang dinyatakannya di atas. Kata al-Hafiz al-Suyuti dalam Tadrib al-Rawi: "Beliau telah beriltizam untuk tidak mengeluarkan di dalam kitab-kitabnya satu hadis pun yang diketahui sebagai mawdu‘." Kata al-Bayhaqi (w. 458H) dalam Syu‘ab al-Iman: "Ahli hadis telah bersikap longgar dalam menerima hadis yang diriwayatkan berkaitan dengan doa-doa dan fada'il amal, selama mana ia bukan daripada riwayat orang yang diketahui memalsukan hadis atau berdusta dalam periwayatannya". 9
Kata beliau lagi: "Dan aku - menurut adat kebiasaan ahli hadis - ingin membawakan apa yang aku hajatkan daripada hadis-hadis dan hikayat-hikayat dengan sanad-sanadnya sekali dan hanya mengeluarkan apa yang tidak berat pada hati ianya suatu dusta". 6. Al-Hafiz al-Munziri Al-Hafiz al-Munziri (w. 656H) di dalam mukadimah kitab al-Targhib wa al-Tarhib menyebut bahawa beliau turut mengeluarkan di dalam kitabnya hadis-hadis yang diriwayatkan oleh perawi-perawi yang dikatakan sebagai pendusta, pemalsu hadis, dituduh begitu, disepakati ditinggalkan, disepakati daif dan sebagainya. Namun, beliau meninggalkan hadis-hadis yang zahirnya sangat munkar sekali dan disepakati sebagai mawdu‘ atau batil. Syeikh al-Albani dalam kitab Da‘if al-Targhib wa al-Tarhib telah menghukum 397 buah hadis daripadanya sebagai daif jiddan dan 193 buah hadis lagi sebagai mawdu‘. (Statistik berdasarkan perisian al-Syamilah) 7. al-Hafiz Ibn as-Salah Kata al-Hafiz Ibn as-Salah (w. 643H): "Sungguh telah memperbanyak orang yang menghimpunkan di zaman ini hadis-hadis palsu di dalam sekitar dua jilid kitab. Maka, beliau telah memasukkan di dalamnya banyak daripadanya yang tiada sebarang dalil akan kepalsuannya. Tetapi haknya, hanya perlu disebut dalam hadis-hadis daif secara mutlak/umum". Orang yang beliau maksudkan ialah al-Hafiz Ibn al-Jawzi (w. 597H). (al- Hafiz al-‘Iraqi, Syarh al-Tabsirah wa al-Tazkirah) Ibn al-Salah mensyaratkan keharusan meriwayatkan hadis daif itu dengan adanya ihtimal (kemungkinan) benar pada batin (hakikat sebenar). Kata beliau selepas menyatakan tidak harus meriwayatkan hadis mawdu‘: "Melainkan diiringi (penjelasan), berbeza dengan hadis-hadis daif yang ada kemungkinan benarnya pada batin (hakikat sebenar)." (al- Sakhawi 1994: 366) Beliau menyatakan, selepas memberikan takrif sahih: "Apabila mereka berkata: Ini hadis sahih, maka maknanya ialah bersambung sanadnya serta adanya semua sifat-sifat tersebut, dan bukanlah daripada syaratnya ia mesti dihukum benar sebenar-benarnya pada hakikatnya". Katanya lagi: "Demikian juga apabila mereka berkata terhadap sesuatu hadis: Ianya tidak sahih, maka bukanlah bererti ia sebenarnya dusta pada hakikatnya, kerana boleh jadi ia mungkin benar pada hakikatnya. Tetapi yang dimaksudkan hanyalah tidak sahih sanadnya menurut syarat yang tersebut. Wallahu a‘lam". Ini membuktikan bahawa hukum para imam pengkritik hadis sebagai sahih dan lain-lain itu hanyalah berdasarkan zahir bagi sanad hadis sahaja, bukan bagi matannya. (al-Sakhawi 1994: 366) 10
8. Imam al-Nawawi Kata Imam al-Nawawi (w. 676H) dalam al-Azkar: "Kata para ulama dari kalangan muhaddithin, fuqaha' dan lain-lain: Harus dan mustahab beramal dalam fadha'il dan al- targhib wa al-tarhib dengan hadis daif, selama mana ia tidak mawdu‘. Adapun hukum hakam seperti halal haram, jual beli, nikah, talak dan sebagainya, maka tidak boleh beramal padanya melainkan dengan hadis sahih atau hasan, kecuali ia untuk ihtiyat (berhati-hati) tentang sesuatu perkara daripadanya, sepertimana apabila diriwayatkan hadis daif tentang tegahan suatu jenis jual beli atau nikah, maka yang mustahab ialah menjauhkan diri daripadanya, namun ia tidak wajib." (al-Nawawi, 1994: 8) Kata Imam al-Nawawi dalam al-Taqrib: "Harus di sisi ahli hadis dan lain-lain melonggarkan sanad-sanad hadis dan meriwayatkan hadis yang selain mawdu‘ daripada hadis daif, serta beramal dengannya tanpa perlu menjelaskan kedaifannya pada bab selain tentang sifat-sifat Allah Taala dan ahkam seperti halal dan haram serta yang tiada berkaitan dengan akidah dan hukum hakam." (al-Suyuti, 1993: 196) Kaedah ini zahirnya telah dipraktiskan oleh al-Nawawi di dalam kitabnya al-Azkar. Kitab al-Azkar adalah bukti bahawa Imam al-Nawawi menerima hadis sangat daif dalam bab zikir dan doa. 9. al-Hafiz al-‘Iraqi Kata al-Hafiz al-‘Iraqi (w. 806H) dalam Syarh al-Tabsirah wa al-Tazkirah ketika mengulas kata-kata al-Hafiz Ibn as-Salah: "Sesungguhnya apa yang tiada padanya semua sifat-sifat hadis sahih dan hasan adalah bahagian terakhir yang paling rendah": Maka ditafsirkan bahawa yang beliau maksudkan ialah selama mana ianya bukan palsu. Allahumma (ya Allah), melainkan yang beliau maksudkan dengan hilangnya kethiqahan perawi itu, ia menjadi seorang pendusta. Meskipun demikian, tidak semestinya dengan adanya seorang pendusta di dalam sesuatu sanad, maka hadis itu menjadi palsu, kerana tidak menunjukkan kepada pemalsuan, pendustaan perawi secara mutlak/umum kecualilah ia mengakui pemalsuan hadis tersebut secara khusus, atau apa-apa perbuatan yang setaraf dengan pengakuannya. (al-‘Iraqi, Syarh al-Tabsirah wa al-Tazkirah; al- Zarkasyi, 1998) 10. Al-Hafiz Ibn Hajar Barangkali juga al-Hafiz Ibnu Hajar dapat dimasukkan dalam kategori ini. Beliau dalam al-Qawl al-Musaddad telah membela dan mempertahankan hadis-hadis yang dikatakan palsu yang terdapat dalam Musnad Imam Ahmad. Di awalnya, beliau telah memberi ulasan terhadap 9 hadis Musnad Ahmad yang dikritik oleh gurunya, al-Hafiz al-'Iraqi. Walaupun ada perawi yang menerima jarh syadid dan statusnya sangat teruk, namun ia masih belum disepakati untuk ditinggalkan. Ada yang dipertahankan oleh Ibn Hajar, dan ada yang dibawa hadis-hadis lain yang dapat menyokongnya. Sekurang-kurangnya hadis 11
tersebut menjadi daif sahaja di sisinya atau barangkali ia meningkat kepada hasan atau yang diguna pakai ialah hadis sokongan yang lebih baik. Adakah Ibn Hajar menyalahi 3 syarat beramal dengan hadis daif yang beliau sendiri tetapkan? Kemungkinan beliau masih tidak dapat dikatakan menerima hadis yang sangat daif dalam bab fada'il amal secara umum dan masih tidak menyalahi 3 syarat yang beliau tetapkan, walaupun penilaian hadis tersebut sangat daif atau mawdu' menurut ulama lain. 11. al-Hafiz al-Sakhawi Dalam mengulas tentang Ibn al-Salah mensyaratkan keharusan meriwayatkan hadis daif dengan adanya ihtimal (kemungkinan) benarnya pada batin (hakikat sebenar). al-Sakhawi (w. 902H) menyebut: "Akan tetapi adakah disyaratkan pada ihtimal tersebut ianya kuat, di mana ia mengatasi kemungkinan dustanya atau menyamainya atau tidak? Kata guru kami (al-Hafiz Ibnu Hajar al-‘Asqalani): "Ia satu isu perbincangan, dan yang zahir daripada pendapat Imam Muslim dan juga yang ditunjukkan oleh hadis bahawa ihtimal benar tersebut sekiranya ia ihtimal yang lemah, maka ia tidak dapat diambil kira." (al- Sakhawi 1994: 366) Kaedah ini zahirnya telah dipraktiskan oleh al-Sakhawi di dalam kitabnya al-Qawl al- Badi‘. Hadis daif dan sangat daif yang beliau muatkan di dalamnya adalah yang mempunyai ihtimal kuat di sisi beliau. 12. Al-Hafiz as-Suyuti Selain mensyarahkan dan menyetujui pandangan Imam al-Nawawi dalam al-Taqrib, al- Hafiz as-Suyuti dalam mukadimah kitab al-Jami‘ al-Saghir menyebut: "Aku telah bersungguh-sungguh dalam melakukan takhrijnya hingga aku buang yang kulit dan hanya mengambil yang isi. Dan aku jaga ia daripada (memasukkan) hadis yang bersendirian dalam meriwayatkannya oleh pemalsu hadis atau pun pendusta". (al-Suyuti 1996: 1/32) Manakala al-‘Allamah Sayyid Ahmad al-Ghumari telah mengeluarkan daripada al-Jami‘ al-Saghir kira-kira 458 buah hadis (daripada 10,031 hadis) yang dikatakan palsu di dalam kitab beliau al-Mughir. Meskipun sifat tasahul al-Hafiz as-Suyuti ini nampak ketara dalam kitab al-Jami‘ al-Saghir ini, sekurang-kurangnya ia menjelaskan kepada kita tentang metode yang dipilih oleh beliau. Ada ramai lagi tokoh-tokoh ulama hadis yang mungkin dapat disenaraikan di sini sekiranya kita mengkaji dengan lebih lanjut lagi. Namun, memadailah apa yang dipaparkan di atas sebagai bukti tentang sikap toleransi sebahagian ulama dalam berinteraksi dengan hadis-hadis daif. 12
CONTOH PERAWI DAIF JIDDAN 1. Fa'id bin ‘Abd al-Rahman al-Kufi al-‘Attar Menurut ramai pengkritik hadis kedudukan beliau dikatakan sangat daif. Antara hadis masyhur riwayatnya ialah hadis solat hajat dan hadis kisah lelaki yang dikatakan bernama ‘Alqamah. Kedua-duanya dihukum sangat daif, tapi diterima oleh sebahagian ulama dalam fada'il amal. Walaupun menurut sebahagian ulama lain kedua-duanya dianggap sangat daif dan tidak diterima walaupun dalam fada'il amal. Namun, oleh kerana didapati ada perselisihan mengenai kredibiliti beliau dan tiada kesepakatan secara tegas untuk meninggalkannya, maka riwayat beliau kelihatan masih diguna pakai (menurut syaratnya) oleh sebahagian ulama. Kata al-Hafiz al-Zahabi dalam Mizan al-I‘tidal: ﰊأ ﺪﺋﺎﻓ ﻦﻋ ﺲﻧﻮﻳ ﻦﺑ ﻰﺴﻴﻋ ﺎﻧﱪﺧأ مﺮﺸﺧ ﻦﺑ ﻲﻠﻋ ﻪﻟ ﺔﲪر ﻢﻴﺘﻳ سأر ﻰﻠﻋ ﻩﺪﻳ ﺢﺴﻣ ﻦﻣ : ﻢﻠﺳو ﻪﻴﻠﻋ ﷲا ﻰﻠﺻ ﷲا لﻮﺳر لﺎﻗ : ﺪﳊا ﺮﻜﻨﻣ ﺪﺋﺎﻓ : يرﺎﺨﺒﻟا لﺎﻗ . ﺪﻤﳏ لﺎﻗ ،دﻮﻌﻟﺎﺑ ﻪﻳﺪﻳ ﲔﺑ بﺮﻀﺗ ﻪﺘﻳرﺎﺟو ﻪﻴﻠﻋ ﺖﻠﺧد )) لﻮﻘﻳ ﰱوأ ﰊأ ﻦﺑا ﺖﻌﲰ ءﺎﻗرﻮﻟا ﺔﺟرد ةﺮﻌﺷ ﻞﻜﺑ ﻪﻟ ﻊﻓرو ﺔﻨﺴﺣ ةﺮﻌﺷ ﻞﻜﺑ ﻪﻟ ﺐﺘﻛ : ﻢﻴﻫاﺮﺑإ ﻦﺑ ﻢﻠﺴﻣ لﺎﻗو ،ﻪﺜﻳﺪﺣ ﺐﺘﻜﻳ ﻪﻔﻌﺿ ﻊﻣ ؟ﺔﻤﻠﺳ ﻦﺑ دﺎﲪ ﻪﻨﻋ ﺐﺘﻛ ﻢﻠﻓ ﺲﻳﺮﻀﻟا ﻦﺑ بﻮﻳأ ﻦﺑ . :ﻒﻴﻌﺿ ﲕﳛ ﻦﻋ سﺎﺒﻋ ىورو ،سﺎﻨﻟاو ﺪﲪأ ﻪﻛﺮﺗ : يﺪﻋ ﻦﺑا لﺎﻗو ،ﺚﻳ (( : ﻪﻟ ﺖﻠﻘﻓ : Kata al-Hafiz Ibn Hajar dalam Tahzib al-Tahzib: ﺲﻴﻟو ،ﺔﻘﺜﺑ ﺲﻴﻟ ،ﻒﻴﻌﺿ ﺐﻫاذ ﺪﺋﺎﻓ : : ﲔﻌﻣ ﻦﺑا ﻦﻋ يروﺪﻟا لﺎﻗو ﻪﺑ ﻞﻐﺘﺸﻳ ﻻ ﺚﻳﺪﳊا كوﱰﻣ نﻻﻮﻘﻳ ﺔﻋرز ﺎﺑأو ﰊأ ﺖﻌﲰ . : ﻪﻴﺑأ ﻦﻋ ﺪﲪأ ﻦﺑ ﷲاﺪﺒﻋ لﺎﻗ ﰎﺎﺣ ﰊأ ﻦﺑا لﺎﻗو لﻮﻘﻳ ﰊأ ﺖﻌﲰو لﺎﻗ . : : . )) ﺊﺸﺑ ،ﻪﻨﻋ ﻪﻟﺄﺴﻧ ﻻ ﺎﻨﻛ ،ﻪﻨﻋ ثﺪﳛ ﻻ نﺎﻛو ﻪﻨﻋ ﻢﻴﻫاﺮﺑا ﻦﺑ ﻢﻠﺴﻣ ﺪﻨﻋ نﺎﻛو ،ﻪﺜﻳﺪﺣ ﺐﺘﻜﻳ ﻻ ،ﺚﻳﺪﳊا ﻼﺟر نأ ﻮﻟو ،ﰱوأ ﰊأ ﻦﺑا ﺚﻳﺪﺣ ﻪﺒﺸﻳ ﻻ ﻪﻧﺄﻛ ﻼﺻأ ﺎﳍ ىﺮﺗ دﺎﻜﺗ ﻻ ،ﻞﻴﻃاﻮﺑ ﰱوأ ﰊأ ﻦﺑا ﻦﻋ ﻪﺜﻳدﺎﺣأو لﺎﻗو ،ﺊﺸﺑ ﺲﻴﻟ ﺚﻨﳛ ﱂ بﺬﻛ ﻪﺜﻳﺪﺣ ﺔﻣﺎﻋ نا ﻒﻠﺣ : دواد ﻮﺑأ لﺎﻗو ،ﺚﻳﺪﳊا ﺮﻜﻨﻣ : يرﺎﺨﺒﻟا لﺎﻗو . ﻦﺑا لﺎﻗو ،ﺚﻳﺪﳊا كوﱰﻣ : : يﺬﻣﱰﻟا ﻂﺳوﻻا ﰲ يرﺎﺨﺒﻟا لﺎﻗو ،ﻪﺜﻳﺪﺣ سﺎﻨﻟا كﺮﺗ : نﺎﺒﺣ ﺪﲪأ ﻮﺑأ ﻢﻛﺎﳊا لﺎﻗو ،ﺔﺋﺎﻣو ﲔﺘﺳ ﱃإ ﺔﺋﺎﻣو ﲔﺴﲬ ﻦﻣ تﺎﻣ ﻦﻣ ﻞﺼﻓ ﰲ ﻩﺮﻛذو ،ﻪﺜﻳﺪﺣ ﰲ ﻊﺑﺎﺘﻳ ﻻ : ﺮﺧآ ﻊﺿﻮﻣ ﰲ لﺎﻗو ،ﺔﻘﺜﺑ ﺲﻴﻟ : ﻲﺋﺎﺴﻨﻟا لﺎﻗو ،ﺚﻳﺪﳊا ﰲ ﻒﻌﻀﻳ : ﻪﺑ جﺎﺠﺘﺣﻻا زﻮﳚ ﻻ : ﺪﲪأ ﻦﻋ ﱐﻮﻤﻴﳌا لﺎﻗو : . ﺖﻠﻗ ﺚﻳدﺎﺣأ ﰱوأ ﰊأ ﻦﺑا ﻦﻋ ىور ﻢﻛﺎﳊا لﺎﻗو ،ﲏﻄﻗراﺪﻟاو ﻲﻠﻴﻘﻌﻟاو ﻲﺟﺎﺴﻟا ﻪﻔﻌﺿو ،ﻢﺋﺎﻘﻟﺎﺑ ﺲﻴﻟ ﻪﺜﻳﺪﺣ يﺪﻋ ﻦﺑا لﺎﻗو ،ﺔﻋﻮﺿﻮﻣ .(( ﻪﺜﻳﺪﺣ ﺐﺘﻜﻳ ﻪﻔﻌﺿ ﻊﻣو : Kata al-Hafiz Ibn Syahin dalam Zikr Man Ikhtalaf al-Ulama wa Nuqqad al-Hadith: ثﺪﳛ نﺎﻛ ،ﺔﻘﺛ ءﺎﻗرﻮﻟا ﻮﺑأ لﺎﻗ ﲏﻳﺪﳌا ﻦﺑ ﻲﻠﻋ نأ ﲔﻫﺎﺷ ﻦﺑا ىور ﻪﻨﻋ ىور ءﺎﻗرﻮﻟا ﻮﺑأ ﺪﺋﺎﻓ : : لﺎﻗ ﻪﻧأ ﻪﻨﻋ ﻢﺜﻴﳍا ﻦﺑ ﺪﻳﺰﻳ ﺔﻳاور ﻦﻣ ﲔﻌﻣ ﻦﺑ ﲕﳛ ﻦﻋو : ﻪﻴﻓ فﻼﳋاو ءﺎﻗرﻮﻟا ﰊأ ﺪﺋﺎﻓ ﺮﻛذ ﺪﺋﺎﻓ ﻪﲰ )) او ﺚﻳدﺎﺣأ ﻪﻨﻋ . 13
ﻮﺑأ لﺎﻗ . ﻒﻴﻌﺿ ءﺎﻗرﻮﻟا ﻮﺑأ ﺪﺋﺎﻓ : لﺎﻗ ﻪﻧأ ﺪﻤﳏ ﻦﺑ سﺎﺒﻌﻟا ﺔﻳاور ﻦﻣ ﺎﻀﻳأ ﻪﻨﻋو . ﺔﻘﺜﺑ ﺲﻴﻟ نﻮﻴﻓﻮﻜﻟا ﻰﻠﻋ ﲔﺗدﺎﻬ ﺸﺑ ﻢﻜﺤﻴﻓ ﺮﺧآ ﲔﻠﺟﺮﻟا ﺪﺣأ ﱃإ فﺎﻀﻳ ﱴﺣ ﻒﻗﻮﺘﻟا ﺐﺟﻮﻳ ﺪﺋﺎﻓ ﰲ فﻼﳋا اﺬﻫو (( : ﺺﻔﺣ ﻢﻠﻋأ ﷲاو ةدﺎﻬﺷ Kata al-Hafiz al-Sakhawi dalam al-Qawl al-Badi‘: ﻪﺜﻳﺪﺣو ،ﻪﺑﺎﻘﻋأ ﻦﻣ ﺔﻋﺎﲨ ﺖﻳأر ﺪﻗو ،ﲔﻌﺑﺎﺘﻟا ﰲ ﻩداﺪﻋ ﰲﻮﻛ ﺪﺋﺎﻓ ﻪﻔﻌﺿ ﻊﻣ ﻮﻫ : )) ﻰﻬﺘﻧا ،اﺪﻫﺎﺷ ﻪﺜﻳﺪﺣ ﺖﺟﺮﺧأ ﺎﳕإو ،ﻪﻟ ﺎﺟﺮﳜ ﱂ ﲔﺨﻴﺸﻟا نأ ﻻإ ،ﻢﻴﻘﺘﺴﻣ ﻪﺜﻳﺪﺣ ﺐﺘﻜﻳ لﺎﻗو ﻪﺜﻳﺪﺣ ﻦﻣ ﻢﻛﺎﳊا ﻩاور ﺪﻘﻓ : يﺪﻋ ﻦﺑا لﺎﻗو . ً .(( Berdasarkan kitab-kitab rijal, Fa'id bin 'Abd al-Rahman merupakan perawi yang sangat lemah dan hampir disepakati ditinggalkan ﮫﻛﺮﺗ ﻰﻠﻋ ﻊﻤﺠﻣ menurut kebanyakan ulama hadis, kalaulah bukan kerana tad'if at-Tirmizi dan Ibn 'Adi yang lebih lunak, taraddud Ibn Ma'in tentang statusnya, riwayat Hammad bin Salamah daripadanya, pujian al-Hakim pada hadisnya, serta Ibn Syahin menghikayatkan khilaf mengenainya, di mana 'Ali bin al- Madini mengatakan beliau sebagai thiqah! Maka, hadis-hadisnya jika demikian mungkin saja boleh dikatakan sebagai daif atau sangat daif kerana beliau tidak disepakati ditinggalkan. Al-Sakhawi walaupun menukil pujian al-Hakim terhadap Fa'id tetap mengatakan ia hadis sangat daif. Kata beliau: "Secara jumlah, ia adalah hadis daif jiddan, boleh ditulis dalam fada'il amal". Meskipun al-Sakhawi menyetujui 3 syarat yang ditetapkan berkenaan penggunaan hadis daif di akhir kitab al-Qawl al-Badi'. Kemungkinan beliau melihat riwayat-riwayat Fa'id dari sudut pertimbangan lain. Ini kerana telah maklum tentang situasi pada zaman tersebut di mana munculnya pergeseran antara aliran ahli hadis dan aliran ahli ra'yi. Fa'id adalah orang Kufah, tempat ramainya golongan ahli ra'yi. Jika tokoh besar aliran ahli ra'yi, Imam Abu Hanifah RA sendiri juga pernah menerima jarh yang sangat berat daripada sebahagian ahli hadis, apatah lagi perawi-perawi yang kecil. 2. al-Hakam bin ‘Abdullah Berdasarkan kitab-kitab rijal, al-Hakam bin ‘Abdullah al-Ayli merupakan perawi yang statusnya sangat daif, bahkan dikatakan pendusta. لﺎﻗو . . ﺔﻋﻮﺿﻮﻣ ﺎﻬﻠﻛ ﻪﺜﻳدﺎﺣأ : ﺪﲪأ لﺎﻗ -٣٣٤( : ٣٣٢ )٢ / ﲏﻄﻗراﺪﻟاو ﻲﺋﺎﺴﻨﻟا لﺎﻗو . :باﺬﻛ : ﺚﻳﺪﳊا كوﱰﻣ ﺔﻋﺎﲨو ناﺰﻴﳌا نﺎﺴﻟ ٥٧٤( ،و ، ٥٧٣ )١ / ناﺰﻴﳌا ﰲ ﰎﺎﺣ ﻮﺑأو يﺪﻌﺴﻟا لﺎﻗو . ﺔﻘﺜﺑ ﺲﻴﻟ : ﲔﻌﻣ ﻦﺑا ﺲﻴﻟ : ﺚﻳﺪﳊا بﺎﺤﺻأ ﻦﻣ ﺖﺴﻟ : ﺔﳝﺰﺧ ﻦﺑا لﺎﻗو ﺚﻳﺪﳊا ﺮﻜﻨﻣ يرﺎﺨﺒﻟا لﺎﻗو ﺪﻳﺰﻳ ﻦﺑ ﺔﻌﻴﺑر ﻦﺑ ﺪﻳﺰﻳو ،ﻲﻠﻳﻷا ﷲا ﺪﺒﻋ ﻦﺑ ﻢﻜﳊا ﲔﻠﺟر ﻻإ باﺬﻛ ﻖﺸﻣﺪﺑ فﺮﻌﻳ ﻩﲑﻏو يراﻮﳊا ﰊأ ﻦﺑا لﺎﻗو . : ﻢﻠﺴﻣ لﺎﻗو . ﻩﻮﻛﺮﺗ : . 14
. ﺚﻳﺪﳊا كوﱰﻣ : ﺔﻋرز ﻮﺑأ لﺎﻗو . كوﱰﻣ : نﺎﺴﺣ ﻦﺑ ﲕﳛ لﺎﻗو . ءﻲﺸﺑ ﺲﻴﻟ : ﲏﻳﺪﳌا ﻦﺑا لﺎﻗو . ﻪﺑ ﺞﺘﺣأ .( ١٠٧٦ ص٦٩ / ) ﻢﻬﺘﻣ كوﱰﻣ : ءﺎﻔﻌﻀﻟا ﰲ ﱯﻫ ﺬﻟا لﺎﻗو . ﻢﻫﻮﻟا ﻪﺜﻳﺪﺣ ﻰﻠﻋ ﺐﻟﺎﻐﻟا : ﻲﻠﻴﻘﻌﻟا لﺎﻗو Antara contoh hadis sangat daif riwayat beliau ada yang mempunyai sokongan daripada riwayat lain, justeru dikatakan ia dapat diterima dalam bab fada'il amal. Hadisnya: ﻪﻴﻠﻋ ﷲا ﻰﻠﺻ ﷲا لﻮﺳر ﻦ ﻢﻛﺪﺣأ ﻰﻠﻋ نﺎﻛ ﻮﻟ ،لﺎﻗ : ﻣ ﺖﻌﲰ ﻞﻫ ﻪﺑﺎﺤﺻأ ﻪﻤﻠﻌﻳ ﱘﺮﻣ ﻦﺑ ﻰﺴﻴﻋ ن : لﺎﻘﻓ ﺮﻜﺑ ﻮﺑأ ﻲ ﻠﻋ ﻞﺧد ﺎﻛ : : لﺎﻗ ؟ﻮﻫ ﺎﻣ ﺖﻟﺎﻗ ﺎﻬﻨﻋ ﷲا ﻲﺿر ﺔﺸﺋﺎﻋ ﻦﻋ ،ﺖﻠﻗ يو رُ ﻪﻴﻨﻤﻠﻋ ءﺎﻋد ﻢﻠﺳ و : ، ﻦﻳﺮﻄﻀﻤﻟا ةﻮﻋد ﺐﻴﺠﻣ ﻢﻐﻟا ﻒﺷﺎﻛ ﻢﻬﻟا جرﺎﻓ ﻢﻬﻠﻟا : ﻪﻨﻋ ﷲا ﻩﺎﻀﻘﻟ ﻚﻟﺬﺑ ﷲا ﺎﻋﺪﻓ ﺎﻨﻳد ﺐﻫذ ﻞﺒﺟ ً ﻮﺑأ لﺎﻗ ﷲا ﱐﺎﺗﺄﻓ ﻚﻟﺬﺑ ﻮﻋدأ ﺖﻨﻜﻓ ﻞﺧﺪﺗ ﺖﻧﺎﻜﻓ ، ﻢﻫارد ﺔﺛﻼﺛ ﱴﺣ اﲑﺴﻳ ﻻإ ﺖﺜﺒﻟ ﺎﻤﻓ ، ً ﺎﻤﺴﻗ ﻲﻠﻫأ ﰲ ﺖﻤﺴﻗ ً ﻢﻛﺎﳊ ا و ﻩﺪﻨﺴﻣ ﰲ راﺰﺒﻟا . كاﻮﺳ ﻦﻣ ﺔﻤﺣر ﻦﻋ ﺎﻬﺑ ﻲﻨﻴﻨﻐﺗ ﺔﻤﺣﺮﺑ ﻲﻨﻤﺣرﺎﻓ ﻲﻨﻤﺣﺮﺗ ﺖﻧأ ﺎﻫرﺎﻛ ﻦﻳﺪﻠﻟ ﺖﻨﻛ ً و ةﺮﺧﻵا و ﺎﻴﻧﺪﻟا ﻦﻤﺣر ﻪﻨﻋ ﷲا ﻲﺿر ﻖﻳﺪﺼﻟا ﺮﻜﺑ ﲏﻋ ﷲا ﻩﺎﻀﻘﻓ ةﺪﺋﺎﻔ . ﺑ ﺳﺄﻓ ﻲﻠﻋ ﷲا ﲏﻗزر ﺎﻨﺴﺣً، ﱐاﱪﻄﻟا و ءﺎﻋﺪﻟا ﰱ ﺎﻴﻧﺪﻟا ﰉأ ﻦﺑا و ﰲ اﺪﺟ ﻒﻴﻌﺿ ﷲا ﺪﺒﻋ ﻦﺑ ﻪﺟﻮﻟا اﺬﻫ ﺎﻬ، و ﻦﻳﺪﻟا ﻦﻣ ﺔﻴﻘﺑ ﻲﻠﻋ ﺖﻧﺎﻛو ﻤﻴﺣر : ﺔﺸﺋﺎﻋ ﺖﻟﺎﻗ : و رﺎﻨﻳد ﻲﻠﻋ ﺲ ﻚﻟﺬﺑ ﻮﻋدأ ﺖﻨﻜﻓ ﻴﻤﻋ ﺖﻨﺑ ءﺎﲰﻷ نﺎﻛ ، ﺎﻬﻴﻀﻗأ ﺎﻣ ﺪﺟأ ﻻ ﱐﻷ ﺎﻬﻬﺟو ﰲ ﺮﻈﻧأ نأ ﻲﺤﺘ ﺎﻗزرً و ﲏﻋ ﷲا ﻩﺎﻀﻘﻓ ﻪﺟﺮﺧأ . ) ، ﻪﺘﺛرو ثاﲑﻣ ﻻو ﻲﻠﻋ ﺎ قﺪﺼﺗ ﺔﻗﺪﺼﺑ ﻮﻫ ﺎﻣ قاوأ ثﻼﺜﺑ ﻦﲪﺮﻟا ﺪﺒﻋ ﺔﻨﺑا ﺖﻴﻠﺣو و قرو ﻦﺴﺣ ﻞﻀﻓ ﺎﻨﻟ ﻞﻀﻓ ﻢﻜﳊاو : ﻦﻣ ﻻإ ﻢﻠﺳو ﻦﺑ ﷲا ﺪﺒﻌﺑ يرﺎﺨ ﰲ كرﺪﺘﺴﳌا ﰲ ﲑﺒﻜﻟا تاﻮﻋﺪﻟا ، ﻲﻘﻬﻴﺒﻟا و ءﺎﻋﺪﻟا ﻪﻴﻠﻋ ﷲا ﻰﻠﺻ ﷲا لﻮﺳر ﻦﻋ ﻪﻈﻔﳓ ﱂ ذإ ﺚﻳﺪﳊا اﺬﻫ ﺎﻧﺮﻛذ ﺎﳕإو ، راﺰﺒﻟا لﺎﻗ : ﻢﻛﺎﳊا ﺒﻟا ﺞﺘﺣا ﺪﻗ ﻌﻟا ﻞﻫأ ﻪﻴﻓ ﺎﻣ ﻰﻠﻋ ﻪﺑ ثﺪﺣ ﺪﻗو ، ﻩﻮﻠﻤﺘﺣاو ﻢﻠ .ولﺎﻗ : راﺰﺒﻟا ﻩاور دﺎﻨﺳﻹا ﺢﻴﺤﺻ . لﺎﻗو ـﻫا . ﺔﺸﺋﺎﻋ ﻦﻣ ﻊﻤﺴﻳ ﱂ ﻪﻴﻓ ﻞﻴﻗ ﺎﻣ ﻊﻣ ﻢﺳﺎﻘﻟاو ﰲ ﻲﻃﻮﻴﺴﻟا ﻩدروأو يرﺬﻨﳌا لﺎﻗ و يﲑﻤﻨﻟا ﺮﻤﻋ : ﻢﻛﺎﳊا لﺎﻗو ﺎﻬﻨﻋ ﻢﺳﺎﻘﻟا ﻦﻋ ﻲﻠﻳﻷا ﷲا ﺪﺒﻋ ﻦﺑ ﻢﻜﳊا ﻦﻋ ﻢﻬﻠﻛ ﱐﺎﻬﺒﺻﻷاو ﻢﻛﺎﳊاو يرﺬﻨﳌا ﻆ ﻓﺎﳊا لﺎﻗ ﻊﻤا ﰲ ﻲﻤﺜﻴﳍا رﻮﺜﻨﳌا رﺪﻟا . ﻲﻠﻳﻷا ﷲا ﺪﺒﻋ ﻦﺑ ﻢﻜﳊﺎﺑ ﺎﺠﺘﳛ ﱂ ﺎﻤأ ﲑﻏ ﺢﻴﺤﺻ ﺚﻳﺪﺣ اﺬﻫ ، ﻢﻬﺘﻣ كوﱰﻣ ﻢﻜﳊاو ﻒﻴﻛ : )١٠ / لﺎﻗو . كوﱰﻣ ﻮﻫو ﻲﻠﻳﻷا ﷲا ﺪﺒﻋ ﻦﺑ ﻢﻜﳊا ﻪﻴﻓو راﺰﺒﻟا ﻩاور ( :( ١٨٦ : ﻒﻴﻌﺿ ﺪﻨﺴﺑ ﻞﺋﻻﺪﻟا ﰲ ﻲﻘﻬﻴﺒﻟاو ، ﻢﻛﺎﳊاو ،راﺰﺒﻟا ﻪﺟﺮﺧأ )١ /٩ ( Menurut al-Hafiz Ibn Nasir al-Din (2010: 215): "Sanadnya sangat lemah (اﺪﺟ هاو)". Kata beliau lagi: "al-Hakam bin Abdullah al-Ayli, juga dipanggil: Ibn Khattaf. Dikatakan, mereka adalah dua orang yang berbeza. Ibn al-Mubarak mengkritiknya dengan sangat keras dan beliau telah dituduh berdusta, akan tetapi hadisnya ini dalam bab targhib untuk berdoa". Bahkan, riwayatnya mempunyai sokongan daripada riwayat Anas RA, Mu‘az RA dan mursal 'Abd al-Rahman bin Sabit seperti berikut; 15
ءﺎﻋد ﻚﻤﻠﻋأ ﻻأ : ﻞﺒﺟ ﻦﺑ ذﺎﻌﳌ ﻢﻠﺳ و ﻪﻴﻠﻋ ﷲا ﻰﻠ ﺻ ﷲا لﻮﺳر لﺎﻗ : لﺎﻗ ﻪﻨﻋ ﷲا ﻲﺿر ﻚﻟﺎﻣ ﻦﺑ ﺲﻧأ ﻦﻋ ﻦﻣ ﻚﻠﻤﻟا ﻲﺗﺆﺗ ﻚﻠﻤﻟا ﻚﻟﺎﻣ ﻢﻬﻠﻟا ، ﻚﻨﻋ ﷲا ىدﻷ ﺎﻨﻳد ﻞﺒﺟ ﻞﺜﻣ ﻚﻴﻠﻋ نﺎﻛ ﻮﻟ ﻪﺑ ﻮﻋﺪﺗ ً ، ﺮﻴﺨﻟا كﺪﻴﺑ ءﺎﺸﺗ ﻦﻣ لﺬﺗو ءﺎﺸﺗ ﻦﻣ ﺰﻌﺗو ءﺎﺸﺗ ﻦﻤﻣ ﻚﻠﻤﻟا عﺰﻨﺗو ءﺎﺸﺗ : } ذﺎﻌﻣ ﺎﻳ ﻞﻗ { ﺮﻳﺪﻗ ءﻲﺷ ﻞﻛ ﻰﻠﻋ ﻚﻧإ ﺔﻤﺣر ﻲﻨﻤﺣرا ، ءﺎﺸﺗ ﻦﻣ ﺎﻤﻬﻨﻣ ﻊﻨﻤﺗو ءﺎﺸﺗ ﻦﻣ ﺎﻤﻬﻴﻄﻌﺗ ةﺮﺧﻵاو ﺎﻴﻧﺪﻟا ﻦﻤﺣر :٢٦-٢٧ [ نا ﺮﻤﻋ لآ ] ﻪﺟﺮﺧأ ي رﺬﻨﳌا لﺎﻗ ﻢﻗر ، كاﻮﺳ ﻦﻣ ﺔﻤﺣر ﻦﻋ ﺎﻬﺑ ﻲﻨﻴﻨﻐﺗ ﻲ) ١٠/ ﲑﺒﻜﻟا ﻢﺠﻌﳌا ﱐاﱪﻄﻟا ﻪﺟﺮﺧأ . ﺪﻴﺟ ﻩدﺎﻨﺳإ ٣٨١ )٢/ :( ١٨٦ نأ ﻻإ تﺎﻘﺛ ﻪﻟﺎﺟر ﺔﻴﻘﺑو ﻪﻓﺮﻋأ ﱂو قوزﺮﻣ ﻦﺑ ﺮﺼﻧ ﻪﻴﻓ ﻤﺜﻴﳍا لﺎﻗ ( ٣٢٣ ﻢﻗر ، ١٥٤ )٢٠/ ﻲ) ١٠/ ىﺮﺧأ ﻖﻳﺮﻃ ﻪﻟو ﰲ ﻢﻴﻌﻧ ﰊأ ﺪﻨﻋ ذﺎﻌﻣ ﻦ ﻪﻠﺳرأ ﻋ ﱐﺎﺳاﺮﳋا ءﺎﻄﻋ ﻦﻋ ذﺎﻌﻣ ﻦﻣ ﻊﻤﺴﻳ ﱂ ﺐﻴﺴﳌا ﻦﺑ ﺪﻴﻌﺳ . ِ ٍ ِ ِ ِْ :( ءﺎﻴﻟوﻷا ﺔﻴﻠﺣ ﰲو ﺔﺒﻴﺷ ﰊأ ﻦﺑا ﻒﻨﺼﻣ )٦ / ١٠٩ نﺎﻛَ لﺎﻗ ،ﻂﺑﺎﺳ ﻦﺑ ﻦ ﲪﺮﻟا ﺪﺒﻋ ﻦﻋ )٥ / َ َ ْ ﱠ َ َ َ َ ْ ْ َ ِ َ َِ ْ ِ ِ ِ ِ ُ ﱠ ﱠ ﱠ ﱠ ﱢ َ ِ َ ﺐﻴﳎو ،بﺮﻜﻟا ﻒﺷﺎﻛو ،ﻢﳍا جرﺎﻓ ﻢﻬﻠﻟا : ﻦﻬﻤﻈﻌـﻳو تﺎﻤﻠﻜﻟا ءﻻﺆ ﻮﻋﺪﻳ ﻢﻠﺳو ﻪﻴﻠﻋ ﷲا ﻰﻠﺻ ﻪﻠﻟا لﻮﺳر ْ ُ َ ﱠ ُ ََ ْ ﱠ ُ ﱢَ َ َ ُ ْ َ ُ َ َ َ َ ِ ِ ِ ِ ِِ ِ َْﱡ ﻤﻬﻤﻴﺣرو ةﺮﺧﻵاو ﺎﻴـﻧﺪﻟا ﻦﲪرو ،ﻦﻳﺮﻄﻀﻤﻟا ﻮﻫو ، كاﻮﺳ ﻦﻣ ﺔﲪر ﻦﻋ ﺎ ﲏﻴﻨﻐـﺗ ﺔﻌﺳاو ﺔﲪر مﻮـﻴﻟا ﲏﲪرا ،ﺎ ْ َ َ ﱢَ ْ َْ ً ً ْ ُ َ َ َ ُ ْ ُ ََ َ َ ( ﻞﺳﺮﻣ ﺢﻴﺤﺻ ٥٥٨( . ﰲ ﰲ ﱐاﱪﻄﻟا ١٨٦( : ( : )١/٣٣٦ .و ﲑﻐﺼﻟا تﺎﻘﺛ ﻪﻟﺎﺟر .) ﻤﺜﻴﳍا لﺎﻗو : ٢٠٤ ِ .( ِ ْ َ ُ َ َ ْ َ َ ْ ُ َ ُ َ ْ ْ َ َ َ َ ْ ُ ْ ِ ِ ِ ْ َ َ ْ َ ْ َ َ َ َ َ َ ََ ِ َ FAEDAH: Hati-hati Menghukum Perawi Salaf Dalam membicarakan soal para perawi hadis ini, wajar juga kita merenungi kata-kata Imam Yahya bin Ma'in dan Imam Ibn Abi Hatim sepertimana berikut; ﻲﻠﻋ ﺖﻌﲰ : لﻮﻘﻳ يزاﺮﻟا ﻪﻳوﺮﻬﻣ ﻦﺑ ﺪﻤﳏ ﺮﻜﺑ ﰊأ ﻦﻋ يواﺮﻟا قﻼﺧﻷ ﻊﻣﺎﳉا ﰲ يداﺪﻐﺒﻟا ﺐﻴﻄﳋ ا ىور ﻢﳍﺎﺣر اﻮﻄﺣ ﺪﻗ ﻢﻬﻠﻌﻟ ماﻮﻗأ ﻰﻠﻋ ﻦﻌﻄﻨﻟ ﺎﻧإ ﲔﻌﻣ ﻦﺑ ﲕﳛ ﺖﻌﲰ : لﻮﻘﻳ ،ﺪﻴﻨﳉا ﻦﺑ ﲔﺴﳊا ﻦﺑ ﻰﻠﻋ أﺮﻘﻳ ﻮﻫو ﰎﺎﺣ ﰊأ ﻦﺑ ﻦﲪﺮﻟا ﺪﺒﻋ ﻰﻠﻋ ﺖﻠﺧﺪﻓ ﻪﻳوﺮﻬﻣ ﻦﺑا لﺎﻗ ﺔﻨﺳ. ﱵﺋﺎﻣ ﻦﻣ ﺮﺜﻛأ ﺬﻨﻣ ﺔﻨﳉا ﰲ ﻞﻌﺟو ﻩﺪﻳ ﻦﻣ بﺎﺘﻜﻟا ﻂﻘﺳ ﱴﺣ ﻩاﺪﻳ تﺪﻌﺗراو ﻰﻜﺒﻓ ﺔﻳﺎﻜﳊا ﻩﺬ ﻪﺘﺛﺪﺤﻓ ﻞﻳﺪﻌﺘﻟاو حﺮﳉا بﺎﺘﻛ سﺎﻨﻟا " : لﻮﻘﻳ ، : ، ﺎﺌﻴﺷ ﺲﻠا ﻚﻟذ ﰲ أﺮﻘﻳ ﱂو ﺔﻳﺎﻜﳊا ﱐﺪﻴﻌﺘﺴﻳو ﻲﻜﺒﻳ Al-Khatib al-Baghdadi meriwayatkan dalam kitab al-Jami' li Akhlaq al-Rawi daripada Abu Bakr Ibn Mahruyah al-Razi katanya: Aku dengar ‘Ali bin al-Husain bin al-Junaid berkata: Aku dengar Yahya bin Ma'in berkata: "Sesungguhnya kita ini mengkritik kaum- kaum yang kemungkinan mereka itu telah pun duduk diam di dalam syurga sejak lebih dari 200 tahun". Kata Ibn Mahruyah: "Maka aku pernah masuk menemui ‘Abdur Rahman Ibn Abi Hatim dan beliau sedang membacakan kepada orang kitab al-Jarh wa al-Taadil. Lalu aku menceritakan kepada beliau kisah berkenaan, lantas beliau pun menangis dan menggeletar kedua-dua tangannya sehingga kitab tersebut jatuh daripada tangannya. Beliau terus menangis serta memintaku mengulangi semula kata-kata itu, hinggakan beliau kemudian tidak membaca apa-apa lagi di dalam majlis berkenaan." ". لﺎﻗ ﺎﻤﻛ وأ 16
ﻦﲪﺮﻟا ﺪﺒﻋ ﺪﻨﻋ ﺎﻨﻛ : لﻮﻘﻳ ﻲﺳﺎﺒﻌﻟا ﻞﻀﻔﻟا ﻦﺑ ﺪﻤﳏ ﺎﺑأ ﺎﻳ ﻪﻟ لﺎﻘﻓ يزاﺮﻟا ﲔﺴﳊا ﻦﺑ ﻒﺳﻮﻳ ﻪﻴﻠﻋ ﻞﺧﺪﻓ : : ؟لﺎﻗ ﻞﻳﺪﻌﺘﻟاو حﺮﳉا ﺎﻣو : .لﺎﻗ و حﺮﳉا ﰲ ﻪﺘﻔﻨﺻ بﺎﺘﻛ : ﺎﺑأ ﺎﻳ ﻚﻟ ﺖﻴﻴﺤﺘﺳا . ﻰﻠﻋ ﻢﺎﺘﻐﺗو ﻢﻫﺮﻛﺬﺗ ﺖﻧأو ﺔﻨﺳ ﱴﺋﺎﻣو ﺔﻨﺳ ﺔﺋﺎﻣ ﺬﻨﻣ ﺔﻨﳉا ﰲ ﻢﻬﻠﺣاور اﻮﻄﺣ مﻮﻘﻟا ءﻻﺆﻫ ﻦﻣ ﻢﻛ ﺎﳌ بﺎﺘﻜﻟا اﺬﻫ ﻰﻔﻴﻨﺼﺗ ﻞﺒﻗ ﺔﻤﻠﻜﻟا ﻩﺬﻫ ﺖﻌﲰ ﻮﻟ ﻦﻋ ﰲ ا ىور ﻞﻳﺪﻌﺘﻟاو حﺮﳉا بﺎﺘﻛ ﺎﻨﻴﻠﻋ أﺮﻘﻳ اذإ ﻮﻫو ﰎﺎﺣ ﰉأ ﻦﺑ ، سﺎﻨﻟا ﻰﻠﻋ ﻩؤﺮﻘﺗ يﺬﻟا اﺬﻫ ﺎﻣ ﺪﻤﳏ ﺔﻘﺛ ﲑﻏ وأ ﺔﻘﺛ ﻢﻬﻨﻣ نﺎﻛ ﻦﻣ ﻢﻠﻌﻟا ﻞﻫأ لاﻮﺣأ ﺮﻬﻇأ ﺪﻤﳏ، ضرﻷا ﱘدأ ؟ ﻪﺘﻔﻨﺻ. Al-Khatib al-Baghdadi meriwayatkan dalam al-Kifayah fi ‘Ilm al-Riwayah daripada Muhammad bin al-Fadl al-‘Abbasi katanya: Pernah kami duduk bersama ‘Abdur Rahman Ibn Abi Hatim dan beliau membacakan kepada kami kitab al-Jarh wa al-Taadil. Lalu masuklah kepadanya Yusuf bin al-Husain al-Razi dan berkata kepadanya: "Ya Abu Muhammad, apakah yang kamu bacakan kepada orang ini?" Jawab beliau: "Sebuah kitab yang aku susun tentang al-Jarh wa al-Taadil." Ia bertanya pula: "Apa itu al-Jarh wa al- Taadil?" Jawab beliau: "Aku memperjelaskan tentang hal ehwal ahli ilmu, siapa antara mereka yang thiqah atau pun tidak thiqah." Lalu Yusuf bin al-Husain berkata kepadanya: "Aku malu untukmu ya Abu Muhammad. Berapa ramai daripada golongan itu yang telah pun duduk diam di dalam syurga sejak 100 dan 200 tahun, sedangkan kamu masih menyebut-nyebut mereka dan mengumpat mereka di atas muka bumi ini?" Lantas ‘Abdur Rahman pun menangis seraya berkata: "Ya Abu Yaaqub, kalaulah aku dengar kalimah ini sebelum aku menyusun kitab ini, nescaya aku tidak akan menyusunnya." ﺔﻳاوﺮﻟا ﻢﻠﻋ ﰲ ﺔﻳﺎﻔﻜﻟا يداﺪﻐﺒﻟا ﺐﻴﻄﳋ ﻞﻳﺪﻌﺘﻟا : ﲔﺴﳊا ﻦﺑ ﻒﺳﻮﻳ ﻪﻟ لﺎﻘﻓ ؟لﺎﻗ ، بﻮﻘﻌﻳ ﺎﺑأ ﺎﻳ ل: ﺎﻗو ﻦﲪﺮﻟا ﺪﺒﻋ ﻰﻜﺒﻓ KESIMPULAN 1. Hadis daif jiddan bukanlah hadis palsu. Ia belum sampai ke tahap kemungkinan besar sebagai palsu kerana ia berada di antara dua kondisi, sama ada kemungkinan palsu atau kemungkinan tidak palsu. Ini bergantung kepada tahap jarh perawi, sokongan teks dan juga konteks hadis. Kajian lanjut bagi menentukannya perlu dijalankan. Boleh jadi dapat dibuktikan ia berkemungkinan tidak palsu dan boleh jadi dapat dibuktikan ia berkemungkinan palsu. 2. Maksud hadis yang dikatakan sangat daif yang diguna pakai dalam fada'il amal itu ialah hadis yang ada pada sanadnya perawi yang tidak disepakati ditinggalkan oleh pengkritik hadis, maka tidak termasuk hadis yang perawinya disepakati ditinggalkan. Sekalipun ia pandangan yang barangkali marjuh/tidak rajih, bukanlah bermakna ia pandangan yang salah secara hakikatnya, sedangkan perkara tashih dan tad'if ini hanya dalam ruang lingkup ijtihadi yang zanni dan bukannya qat'i. Bagaimanapun, hal ini mungkin belum dapat menjadi kaedah umum kerana setiap kes hadis yang dibincangkan mempunyai kaedah dan kriteria penilaian khusus. 17
3. Jika kita menemukan sesuatu hadis itu dinilai palsu oleh seorang ahli hadis, maka ia belum lagi menjadi satu-satunya hukum muktamad yang wajib dipegang atau diterima oleh semua orang. Ini kerana perlu dipastikan terlebih dahulu, adakah hukum tersebut disepakati oleh semua ulama atau masihkah ada khilaf mengenai hukumnya? Jika ada khilaf, kita harus berpegang dengan salah satu daripadanya, dengan syarat kita mempunyai hujah, sebab atau alasan yang kukuh, dan bukan sekadar memilih semata- mata dengan sesuka hati. 4. Bagi masyarakat awam, memadai mereka bertaklid sahaja kepada penilaian ulama atau pakar hadis yang diakui keilmuan dan kepakaran mereka dalam menilai hadis. 5. Kaedah mengkaji sahsiah para perawi merupakan asas penilaian bagi status hadis, namun hasil yang didapati tidak semestinya terus boleh diterima pakai kerana masih ada langkah-langkah lain yang perlu diikuti sebelum membuat keputusan muktamad, seperti meneliti seluruh pandangan ulama al-jarh wa al-ta‘dil terlebih dahulu, menimbang sebarang kemungkinan pada sahsiah perawi, mengumpul jalan-jalan riwayat (turuq) hadis, membuat komparatif dengan usul syarak, menentukan jenis ahkam atau fada'il dan sebagainya. 6. Wajar berhati-hati daripada mudah menghukum sesuatu hadis itu sebagai palsu, padahal ia boleh jadi tidak palsu, seperti hadis-hadis yang terkandung di dalam kitab- kitab tokoh terkenal, seperti kitab Qut al-Qulub oleh Imam Abu Talib al-Makki, kitab Ihya' ‘Ulum al-Din oleh Imam al-Ghazali, kitab al-Tazkirah oleh Imam al-Qurtubi dan lain-lain. Ini kecuali hadis yang telah disepakati sebagai palsu oleh para ulama hadis. 7. Sebagaimana metode ulama hadis mutasyaddidun (bermetode keras), seperti Ibn Ma‘in, Abu Hatim, al-Juzajani, al-Nasa'i dan lain-lain tidak ditolak sepenuhnya. Begitu juga metode ulama hadis mutasahilun (bermetode mudah), seperti al-Tirmizi, al-Hakim, Abu Nu‘aym, al-Bayhaqi, Ibn Syahin, Ibn ‘Asakir dan lain-lain tidaklah mesti ditolak sepenuhnya. 8. Ruang perbahasan ini sebenarnya agak sempit, sewajarnya ditegaskan bahawa hadis perlulah diambil daripada ahlinya dan tidak sepatutnya diambil daripada orang yang bukan ahlinya, walaupun ia mempunyai kedudukan yang tinggi dalam bidang lain sekalipun kerana bagi setiap ilmu itu ada ahlinya. Wallahu a'lam. RUJUKAN Abu Dawud. 1997. Risalah al-Imam Abi Dawud ila Ahl Makkah fi Wasf Sunanih, di dalam: Thalath Rasa'il fi ‘Ilm Mustalah al-Hadith, ed. Syeikh ‘Abd al-Fattah Abu Ghuddah. Halab: Maktab al-Matbu‘at al-Islamiyyah. Abu Dawud. 2009. Sunan Abu Dawud. Tahkik Syeikh Syu'aib al-Arna'ut. Dar al-Risalah al-'Alamiyyah. Abu Musa al-Madini. 1410. Khasa'is Musnad Ahmad. Riyadh: Maktabah al-Tawbah. 18
al-Ghumari, Ahmad bin al-Siddiq. 1982. al-Mughir ‘ala al-Ahadith al-Mawdu‘ah fi al- Jami‘ al-Saghir. Beirut: Dar al-Ra'id al-‘Arabi. al-Kiranawi, Habib Ahmad. 1990. Qawa‘id fi ‘Ilm al-Hadith. Beirut: Dar al-Fikr al- ‘Arabi. Ibn Nasir al-Din. 2010. Majalis fi Tafsir Qawl Allah Taala: Laqad Manna Allah ‘ala al- Mu'minin. cet.2, Jeddah: Dar al-Minhaj. Ibn al-Solah, 1986. ‘Ulum al-Hadith. Tahkik: Nuruddin ‘Itr. Dimasyq: Dar al-Fikr. al-Khatib al-Baghdadi, al-Kifayah fi ‘Ilm ar-Riwayah, Beirut. al-Nawawi, Yahya bin Syaraf. 1994. al-Azkar al-Nawawiyyah. Beirut: Dar al-Fikr. al-Sakhawi, Muhammad bin ‘Abd al-Rahman. 1994. al-Qawl al-Badi‘. Tahkik: Basyir Muhammad ‘Uyun. cet. 2. Dimasyq: Maktabah Dar al-Bayan. al-Sakhawi, Muhammad bin ‘Abd al-Rahman. 1403. Fath al-Mughith. Beirut: Dar al- Kutub al-‘Ilmiyyah. al-Suyuti. 1996. al-Jami‘ al-Saghir. Beirut. al-Suyuti. 1993. Tadrib al-Rawi. Beirut: Dar al-Fikr. as-Suyuti. 1429. as-Syafi al-‘Ie ‘ala Musnad al-Syafi‘i. tahkik/ tesis master. Universiti Umm al-Qura. al-Tirmizi, Muhammad bin ‘Isa. 1998. Sunan al-Tirmizi. Beirut: Dar al-Gharb al-Islami. Umar Muhammad Noor, Hati-Hati Dalam Menilai Hadis Palsu. Al-Zahabi, Syams al-Din Muhammad ibn Ahmad. 1990. Zikr Man Yu‘tamad Qawluh fi al-Jarh wa al-Ta‘dil. Di dalam: Arba‘ Rasa'il fi ‘Ulum al-Hadith, ed. ‘Abd al- Fattah Abu Ghuddah. 1990, c. 5. Halab : Maktab al-Matbu‘at al-Islamiyyah. al-Zahabi, Syams al-Din Muhammad ibn Ahmad. 2000. al-Muqizah. Tahkik: ‘Abd al- Fattah Abu Ghuddah. cet.5. Kaherah: Dar al-Salam. al-Zarkasyi. 1998. al-Nukat ‘ala Muqaddimah Ibn al-Salah. Riyadh: Adwa' al-Bayan. 19